આ કેસમાં રાજકોટના રહેવાસી શૈલેન્દ્રસિંહ જાડેજાએ જાહેરહિતની અરજી કરી છે. જેમાં એવી રજૂઆત કરી છે કે,‘ગીરનાં જંગલોમાં સીંઘોડા ડેમને ઊંડો કરવા માટે જિલ્લા કલેકટર દ્વારા આઠમી મેના રોજ જાહેરનામું બહાર પાડવામાં આવ્યું હતું. ડેમને ઊંડો કરવા માટે એક જ દિવસમાં ૧૦૦૦ જેટલા ટ્રેક્ટરોને પણ સ્થળ પર કાંપ કાઢવા મૂકી દેવામાં આવ્યા છે. જો કે આ ડેમ ગીરના અભ્યારણ નજીક આવેલો છે. સમગ્ર વિસ્તારમાં ૧૦ સિંહો વસવાટ કરે છે અને તે ઉપરાંત ડેમમાં મગરોની વસતી પણ નોંધપાત્ર છે. આ સિવાય આસપાસના પક્ષીઓ અને વન્યજીવો પણ આ ડેમ ઉપર નિર્ભર છે. તેના સંજોગોમાં આ વિસ્તારના ડેમમાંથી પાણી બહાર કાઢીને તેને ઊંડો કરવામાં આવે તો મગરોને જીવનું જોખમ થઇ શકે છે. સિંહો પર પોતાના નૈસર્ગિક વિસ્તારમાં રહેતા હોય છે, પરંતુ આ કામગીરીના પગલે તેઓ પણ પ્રભાવિત થશે. એટલું જ નહીં વન્યજીવોના ભોગે કોઇ પણ પ્રકારનો વિકાસ થઇ શકે નહીં. પરિણામે આ વિસ્તારોમાં ટ્રેક્ટરની અવરજવર અટકાવવી જોઇએ અને વન્યજીવોના રક્ષણ માટે કામગીરી રોકવી જોઇએ.’